Édith Piaf (nombre artistico d'Édith Giovanna Gassion), naixita de París (Isla de Francia, Francia) o 19 d'aviento de 1915 y muerta en Grassa (Provenza-Alpes-Costa Azul, Occitania) o 10 d'octubre de 1963, estió una cantaire francesa, una d'as más conoixitas cantaires d'ixe país mientres o sieglo XX, con cancions destacatas como La Vie en rose, Non, je ne regrette rien, Hymne à l'amour, Mon légionnaire u Milord, que estioron exitos en a Francia d'os anyos 1930-anyos 1960 y que encara hue son cantatas y versionatas por atros cantaires. A suya especial presonalidat fació que amás fuese a promotora, protectora y aimant de muitos chóvens cantaires y artistas, como Yves Montand, Charles Aznavour, Jacques Pills, Georges Moustaki u Théo Sarapo.